Document ID: 32009R1227

PADOMES REGULA (ES) Nr. 1227/2009
(2009. gada 15. decembris),
ar kuru atceļ Padomes Regulu (EK) Nr. 1859/2005, ar ko paredz dažus ierobežojošus pasākumus attiecībā uz Uzbekistānu
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 215. panta 1. punktu,
ņemot vērā Padomes Kopējo nostāju 2007/734/KĀDP (2007. gada 13. novembris) par ierobežojošiem pasākumiem pret Uzbekistānu (1), kas grozīta un pagarināta ar Padomes Kopējo nostāju 2008/843/KĀDP (2),
ņemot vērā Savienības Augstās pārstāves ārlietās un drošības politikas jautājumos un Komisijas priekšlikumu,
tā kā:
(1)
Ar Padomes Regulu (EK) Nr. 1859/2005 (2005. gada 14. novembris), ar ko paredz dažus ierobežojošus pasākumus attiecībā uz Uzbekistānu (3), ir aizliegts pārdot, piegādāt, nodot vai eksportēt uz Uzbekistānu tādu ekipējumu, ko varētu izmantot iekšējām represijām, un sniegt konkrētu finansējumu, finanšu palīdzību vai tehnisku palīdzību jebkurai fiziskai vai juridiskai personai, vienībai vai struktūrai Uzbekistānā, vai izmantošanai Uzbekistānā.
(2)
Padome 2009. gada 27. oktobrī nolēma, ka ierobežojošie pasākumi pret Uzbekistānu, kas noteikti ar Kopējo nostāju 2007/734/KĀDP, kura grozīta un pagarināta ar Kopējo nostāju 2008/843/KĀDP, nebūtu jāpagarina pēc darbības termiņa beigām, proti, pēc 2009. gada 13. novembra.
(3)
Tāpēc ir lietderīgi atcelt Regulu (EK) Nr. 1859/2005 no datuma, kad beidzas termiņš ierobežojošajiem pasākumiem, kas izklāstīti Kopējā nostājā 2007/734/KĀDP,
IR PIEŅĒMUSI ŠO REGULU.
1. pants
Ar šo atceļ Regulu (EK) Nr. 1859/2005.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Tā stājas spēkā 2009. gada 14. novembrī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 15. decembrī

Labels: 18
3
15
5